|  |
| --- |
| **Prilog 1.** |

**DOKUMENTACIJA POTREBNA PRILIKOM PODNOŠENJA**

**ZAHTJEVA ZA POTPORU NA NATJEČAJ ZA PROVEDBU INTERVENCIJE 3.1.1. POTPORA RURALNOJ INFRASTRUKTURI I LOKALNIM USLUGAMA**

|  |  |
| --- | --- |
| **VAŽNE NAPOMENE!**   1. Svi dokumenti osim Prijavnog obrasca, dostavljaju se u elektroničkom obliku (DVD ili CD s oznakom R: CD/R, DVD/R ili USB) na način da su pohranjeni kao zaseban PDF-dokument, ili kao excel-dokument, ako je tako zatraženo u ovom Prilogu. 2. Svi dokumenti navedeni u popisu moraju biti priloženi prema redoslijedu. Svi dokumenti moraju biti originali ili preslike ovjerene od strane javnog bilježnika (osim osobne iskaznice). 3. Korisnik svu propisanu dokumentaciju dostavlja na hrvatskom i/ili na engleskom jeziku i latiničnom pismu, a dokumentacija dostavljena na drugim stranim jezicima ili na drugom pismu mora biti prevedena na hrvatski jezik i na latinično pismo te ovjerena od strane ovlaštenog sudskog tumača. 4. Ovdje propisana dokumentacija nije isključiva dokumentacija, već LAG/Agencija za plaćanja tijekom postupka odabira projekta ili postupka dodjele sredstava od korisnika mogu zatražiti dostavu dokumentacije sukladno primjenjivim zakonskim propisima koji uređuju područja za koje je prijavljen projekt (a koja nisu navedena u ovom Prilogu), kojom se potvrđuje da je projekt usklađen s europskim i nacionalnim zakonodavstvom koje se odnosi na predmetni projekt. | |
| **OBVEZNA DOKUMENTACIJA NEOVISNO O VRSTI PROJEKTA** | |
| **1.** | **Prijavni obrazac, te omotnica s vidljivim datumom dostave pošiljke**  *Pojašnjenje:*  *Preuzmite predložak Prijavnog obrasca (sastavni dio LAG Natječaja) te ga popunite u skladu s pojašnjenjima i uputama koji su njegov sastavni dio. Nakon popunjavanja, navedeni obrazac isprintajte, potpišite i ovjerite (ako je primjenjivo) te ga zajedno s propisanom dokumentacijom dostavite na način i u rokovima kako je propisano LAG Natječajem.*  ***NAPOMENA:*** *U slučaju da Prijavni obrazac nije dostavljen ili nije ovjeren i/ili potpisan od strane odgovorne osobe korisnika, zahtjev za potporu se isključuje.*  *Prijavni obrazac se obvezno dostavlja u PAPIRNATOM obliku.*  **Dokument kojeg nije moguće dopuniti putem zahtjeva za dopunu.** |
| **2.** | **Obrazac 2 - Plan projektnih aktivnosti, u xlsx. formatu**  *Pojašnjenje:*  *Preuzmite predložak Obrasca-2 Plan projektnih aktivnosti te ga popunite u skladu s pojašnjenjima i uputama koji su njegov sastavni dio.* |
| **3.** | **Preslika osobne iskaznice odgovorne osobe korisnika**  *Pojašnjenje:*  *Dostavite obostranu presliku osobne iskaznice korisnika (odgovorne osobe) koja mora biti važeća. U slučaju da je osobna iskaznica u postupku izdavanja, dostavite Potvrdu o podnesenom Zahtjevu za izdavanje osobne iskaznice te navedite razloge promjene podataka na osobnoj iskaznici.* |
| **4.** | **Potvrda Porezne uprave iz koje je razvidno da korisnik ima podmirene odnosno uređene financijske obveze prema državnom proračunu Republike Hrvatske, ne starija od 30 dana na dan podnošenja Zahtjeva za potporu i ovjerena od strane Porezne uprave ili u obliku elektroničkog zapisa (e-Potvrda)**  *Pojašnjenje:*  *Potvrda Porezne uprave iz koje je razvidno da korisnik ima podmirene odnosno uređene financijske obveze prema državnom proračunu Republike Hrvatske obvezna je za sve korisnike. Korisnik ne smije imati dug.* |
| **5.** | **Odluke/Rješenja/drugi akt središnjeg tijela državne uprave, jedinice lokalne i područne (regionalne) samouprave ili druge pravne osobe koja dodjeljuje javnu potporu o dodjeli/isplati potpore korisniku za isti projekt za koji podnosi ovaj zahtjev za potporu**  *Pojašnjenje:*  *Potrebno* *je dostaviti u slučaju ako je korisnik za projekt za koji podnosi zahtjev za potporu na ovaj LAG Natječaj već ostvario potporu, odnosno ako je projekt sufinanciran sredstvima iz javnih izvora RH* *to jest od strane središnjeg tijela državne uprave, jedinice lokalne i područne (regionalne) samouprave ili druge pravne osobe koja dodjeljuje državne potpore.*  ***NAPOMENA****: Korisnik je obvezan u Prijavnom obrascu-poglavlje VII. 4 i VII. 4.1 odgovoriti na pitanje te u tablici navesti podatke o javnom izvoru RH koji je dodijelio potporu, akt temeljem kojega je dodijeljena/isplaćena potpora, aktivnosti za koje je dodijeljena/isplaćena potpora te iznose dodijeljene/isplaćene potpore. Također, korisnik je obvezan u Obrascu 2-Plan projektnih aktivnosti (red L* - *IZNOS PRIMLJENE JAVNE POTPORE ZA ISTE TROŠKOVE IZ DRUGIH JAVNIH IZVORA) upisati iznos dodijeljene/isplaćene potpore iz drugih javnih izvora RH za iste prihvatljive troškove projekta.* |
| **DOKUMENTACIJA POTREBNA ZA PROJEKTE KOJI SE SASTOJE OD ULAGANJA** | |
|  | **PODRUČJE GRADNJE I PROSTORNOG UREĐENJA** |
| **6.** | **Glavni projekt izrađen, ovjeren i potpisan od strane ovlaštenog projektanta sukladno Zakonu o gradnji i ostalim propisima iz područja gradnje te drugim propisima i pravilima struke**  *Pojašnjenje:*  *Potrebno je dostaviti u slučaju građenja građevina i izvođenja radova (zahvata) za koje je obvezna izrada istog sukladno Zakonu o gradnji i Pravilniku o jednostavnim i drugim građevinama i radovima.*  *Ako je Glavni projekt izrađen kao elektronički zapis, potrebno je dostaviti elektronički zapis u PDF formatu potpisan kvalificiranim elektroničkim potpisom, a ako je Glavni projekt izrađen u fizičkom obliku, potrebno je dostaviti scan Glavnog projekta potpisan i ovjeren od strane ovlaštenog projektanta kao PDF dokument.*  *Potrebno je dostaviti sve pripadajuće mape Glavnog projekta od kojih se isti sastoji.*  *U slučaju građenja građevina i izvođenja radova/zahvata koje se sukladno Zakonu o gradnji i Pravilniku o jednostavnim i drugim građevinama i radovima mogu graditi/izvoditi bez Glavnog projekta, potrebno je dostaviti Izjavu ovlaštenog projektanta ili*  *Rješenje/Mišljenje/Potvrdu izdano od strane upravnog tijela nadležnog za upravne poslove graditeljstva kojom se isto potvrđuje (pojašnjenje pod točkom 7. ovog Priloga).* |
| **7.** | **Pravomoćna građevinska dozvola izdana od strane upravnog tijela nadležnog za upravne poslove graditeljstva na temelju Zakona o gradnji (eDozvola u obliku elektroničkog zapisa i Potvrda o pravomoćnosti akta)**  **ILI**  **Izjava ovlaštenog projektanta kojom se potvrđuje da se predmetni zahvat (građenje građevina i/ili izvođenje radova) sukladno Zakonu o gradnji i Pravilniku o jednostavnim i drugim građevinama i radovima može graditi/izvoditi bez Građevinske dozvole i/ili Glavnog projekta i kojom se potvrđuje da je planirani zahvat u skladu s Prostornim planom. Umjesto Izjave ovlaštenog projektanta, korisnik može dostaviti Rješenje/Mišljenje/Potvrdu izdano od strane upravnog tijela nadležnog za upravne poslove graditeljstva koja potvrđuje navedeno,**  **ILI**  **Izjava ovlaštenog projektanta o potrebi ishođenja Građevinske dozvole i o usklađenosti zahvata s Prostornim planom, a kojom ovlašteni projektant potvrđuje da je planirani zahvat u skladu s Prostornim planom i potvrđuje da se za predmetni zahvat temeljem Zakona o gradnji izdaje Građevinska dozvola te da će najkasnije tijekom postupka dodjele sredstava u Agenciji za plaćanja dostaviti pravomoćnu Građevinsku dozvolu**  *Pojašnjenje:*  *Moguća su 3 slučaja:*  *Slučaj 1. - Ishođena važeća pravomoćna Građevinska dozvola prilikom podnošenja zahtjeva za potporu na LAG Natječaj*  *Korisnik je u trenutku podnošenja Zahtjeva za potporu za predmetni zahvat ishodio Građevinsku dozvolu prema Zakonu o gradnji. Građevinska dozvola mora biti pravomoćna, to jest mora imati oznaku pravomoćnosti. Građevinska dozvola mora biti važeća prema Zakonu o gradnji, mora glasiti na korisnika, odnosno investitor u Građevinskoj dozvoli mora biti korisnik, te mora glasiti na predmetni zahvat i lokaciju ulaganja.*  *Slučaj 2. – Izjava ovlaštenog projektanta/nadležnog upravnog tijela da se predmetni zahvat može graditi/izvoditi bez Građevinske dozvole i/ili Glavnog projekta, te da je u skladu s Prostornim planom*  *U slučaju da se predmetni zahvat sukladno Zakonu o gradnji i Pravilniku o jednostavnim i drugim građevinama i radovima može graditi/izvoditi bez Građevinske dozvole i/ili Glavnog projekta, potrebno je dostaviti Izjavu potpisanu i ovjerenu od strane ovlaštenog projektanta kojom se potvrđuje da se zahvat može provesti bez Građevinske dozvole i/ili Glavnog projekta te da je predmetni zahvat u skladu s Prostornim planom. Izjava se mora odnositi na predmetno ulaganje, na konkretan građevinski zahvat i konkretnu lokaciju zahvata te se mora pozivati na odgovarajuće članke, stavke i točke Zakona o gradnji, Pravilnika o jednostavnim i drugim građevinama i radovima i Prostornog plana.**Umjesto izjave ovlaštenog projektanta, korisnik može dostaviti Rješenje/Mišljenje/Potvrdu izdano od strane upravnog tijela nadležnog za upravne poslove graditeljstva koji potvrđuju navedeno.*  *Slučaj 3. – Izjava ovlaštenog projektanta da je za predmetni zahvat potrebno ishoditi Građevinsku dozvolu, ali u trenutku podnošenja zahtjeva za potporu na LAG Natječaj ista još uvijek nije ishođena,*  *odnosno da će ista biti ishođena i dostavljena najkasnije tijekom postupka dodjele sredstava u Agenciji za plaćanja, te da je predmetni zahvat u skladu s Prostornim planom*  *U slučaju da se predmetni zahvat sukladno Zakonu o gradnji gradi/izvodi temeljem Građevinske dozvole, ali korisnik još uvijek nije ishodio pravomoćnu Građevinsku dozvolu (prilikom podnošenja Zahtjeva za potporu na LAG natječaj), potrebno je dostaviti Izjavu potpisanu i ovjerenu od strane ovlaštenog projektanta kojom isti potvrđuje da će za predmetni zahvat biti izdana i dostavljena pravomoćna Građevinska dozvola najkasnije tijekom postupka dodjele sredstava u Agenciji za plaćanja te da je predmetni zahvat u skladu s Prostornim planom. Izjava se mora odnositi na predmetno ulaganje, na konkretan građevinski zahvat i konkretnu lokaciju zahvata te se mora pozivati na odgovarajuće članke, stavke i točke Zakona o gradnji i Prostornog plana.*  *U slučaju br. 3. korisnik je OBVEZAN najkasnije tijekom postupka dodjele sredstava u Agenciji za plaćanja dostaviti PRAVOMOĆNU GRAĐEVINSKU DOZVOLU na način propisan ovom točkom. U protivnome, projekt neće biti prihvatljiv za sufinanciranje.* |
| **8.** | **Dokaz postojeće građevine.**  *Pojašnjenje:*  *U slučaju da se projekt sastoji od ulaganja u postojeću građevinu (zahvati koji se izvode na postojećoj građevini i/ili opremanje iste), potrebno je dostaviti dokaz da je predmetna građevina izgrađena prema Zakonu o gradnji ili koja je prema navedenom ili posebnom zakonu s njom izjednačena.*    *Ako je riječ o upravnom aktu, isti mora biti izvršan/pravomoćan – imati odgovarajući žig izvršnosti/pravomoćnosti.*  *U slučaju da je riječ o ulaganju u postojeću građevinu koja je izgrađena prema Pravilniku o jednostavnim i drugim građevinama i radovima te za koju nije bilo obvezno ishoditi akt za uporabu, potrebno je dostaviti Rješenje/Mišljenje/Potvrdu izdanu od strane upravnog tijela nadležnog za upravne poslove graditeljstva ili Izjavu ovlaštenog projektanta koja potvrđuje navedeno.*  *U slučaju da je korisnik za predmetni zahvat na postojećoj građevini već ishodio pravomoćnu građevinsku dozvolu prilikom podnošenja Zahtjeva za potporu na LAG Natječaj, tada nije potrebno dostavljati dokaz postojeće građevine.* |
| **9.** | **Dokaz pravnog interesa, u slučaju da korisnik nije zemljišno knjižni vlasnik (1/1) nekretnine (zemljišta/građevine) koja je predmet ulaganja**  *Pojašnjenje:*  *U slučaju da korisnik nije zemljišno knjižni vlasnik građevine/zemljišta (nekretnine) u cijelosti (1/1) koja je predmet ulaganja, potrebno je dostaviti jedan od sljedećih dokumenata: ugovor o osnivanju prava građenja, ugovor o najmu/zakupu/koncesiji/korištenju/plodouživanju /služnosti, pisana/e suglasnost/i vlasnika nekretnine, ili drugi odgovarajući dokument sukladno nacionalnom zakonodavstvu kojim se dokazuje da korisnik ima pravo ulagati na građevini/zemljištu (nekretnini) koja nije u njegovom vlasništvu (1/1).*  *Ugovori/suglasnosti moraju biti sklopljeni/dani između vlasnika nekretnine i korisnika na rok od najmanje 10 godina od dana podnošenja Zahtjeva za potporu na LAG Natječaj i moraju biti upisani u zemljišne knjige.*  *U slučaju da je riječ o ulaganju na nekretnini koja je dana na upravljanje javnopravnom tijelu, potrebno je dostaviti pisanu suglasnost javnopravnog tijela koji upravlja nekretninom koja je predmet ulaganja.*  *Lokacija ulaganja (katastarske čestice i katastarska općina) mora odgovarati lokaciji (katastarske čestice i katastarska općina) u ZK izvadcima i ugovorima/suglasnostima.*  *Dokument nije potrebno dostavljati, ako je korisnik već ishodio pravomoćnu Građevinsku dozvolu.*  *Ako su zemljišne knjige uništene ili nedostupne potrebno je dostaviti Potvrdu suda da su iste uništene ili nedostupne i Posjedovni list područnog ureda za katastar.* |
| **10.** | **Uvjerenje o identifikaciji katastarskih čestica izdano od nadležnog područnog ureda za katastar**  *Pojašnjenje:*  *Navedeni dokument je potrebno dostaviti ako se katastarske čestice lokacije ulaganja u katastru vode pod oznakama različitim od oznaka u zemljišnim knjigama.* |
| **11.** | **Troškovnik projektiranih radova/instalacije/opreme, potpisan i ovjeren od strane ovlaštenog projektanta**  *Pojašnjenje:*  *Troškovnik projektiranih radova/instalacija/opreme koji su dio građenja potrebno je dostaviti u slučaju kada troškovnik nije sastavni dio Glavnog projekta ili u slučaju ako je riječ o građenju/izvođenju radova koji se sukladno Pravilniku* *o jednostavnim i drugim građevinama i radovima mogu graditi/izvoditi bez Glavnog projekta. Troškovnik mora biti izrađen, potpisan i ovjeren od strane ovlaštenog projektanta,* *kao PDF dokument.* |
|  | **PODRUČJE ZAŠTITE OKOLIŠA I PRIRODE** |
| **12.** | **Akt nadležnog upravnog tijela iz područja zaštite okoliša i zaštite prirode (****Rješenje o provedenom postupku ocjene o potrebi procjene utjecaja na okoliš i/ili ocjene o prihvatljivosti za ekološku mrežu/Mišljenje o potrebi provedbe ocjene o potrebi procjene utjecaja zahvata na okoliš i/ili ocjene prihvatljivosti zahvata za ekološku mrežu)**    *Pojašnjenje:*  *Korisnik je obvezan dostaviti akt izdan od strane nadležnog* *upravnog tijela sukladno primjenjivim zakonskim propisima koji uređuju područje zaštite okoliša i zaštite prirode, ovisno o vrsti ulaganja i lokaciji ulaganja.*  *Dostavljenim aktom mora biti dokazano da planirano ulaganje nema značajan negativan utjecaj na okoliš i/ili na ciljeve očuvanja i cjelovitost područja ekološke mreže, odnosno da su provedene mjere zaštite okoliša i/ili mjere ublažavanja utjecaja na ciljeve očuvanja i cjelovitost područja ekološke mreže, ako su propisane.*  *Akt je obvezno dostaviti u slučaju zahvata koji se nalaze na Popisu zahvata na Prilogu I ili Prilogu II ili Prilogu III Uredbe o procjeni utjecaja zahvata na okoliš ('Narodne novine', broj 61/14 i 3/17), te ukoliko se radi o zahvatu koji se provodi na području ekološke mreže (NATURA 2000), odnosno u slučaju zahvata koji se odnose na građenje novih građevina ili izmjenu postojećih građevina kojima se povećava njihov kapacitet, osim ako je za navedene zahvate izdana važeća pravomoćna Građevinska dozvola.*  *U slučaju da korisnik za predmetno ulaganje prilikom podnošenja Zahtjeva za potporu nije ishodio akt izdan od strane nadležnog upravnog tijela sukladno primjenjivim zakonskim propisima koji uređuju područje zaštite okoliša i zaštite prirode, obvezan je dostaviti podnesak upućen nadležnom upravnom tijelu za izdavanje predmetnog akta, dok je najkasnije tijekom postupka dodjele sredstava u Agenciji za plaćanja obvezan dostaviti akt izdan o strane nadležnog upravnog tijela na način propisan ovom točkom. U protivnome, projekt neće biti prihvatljiv za sufinanciranje.* |
|  | **PODRUČJE OBNOVLJIVIH IZVORA ENERGIJE** |
| **13.** | **Tehnički opis proizvodnog postrojenja koje koristi OIE za proizvodnju električne i/ili toplinske energije i proizvodnog procesa, pripremljen, potpisan i ovjeren od strane ovlaštenog projektanta, koji sukladno ulaganju sadrži:**   * osnovne podatke o korisniku, * podatke o predmetu ulaganja (ulaganja koja su predmet zahtjeva za potporu), * podatke o lokaciji ulaganja i postojećem stanju na lokaciji, * podatke o postojećim objektima koji će se opskrbljivati električnom i/ili toplinskom energijom proizvedenom u postrojenju koje koristi OIE, * podatke o novoizgrađenim objektima i/ili objektima koji su u tijeku izgradnje i/ili se planiraju izgraditi, a koji se također planiraju opskrbljivati električnom i/ili toplinskom energijom proizvedenom u postrojenju koje koristi OIE, * podatke o smještaju proizvodnog postrojenja koje koristi OIE na predmetnoj lokaciji, * tehničko-tehnološke podatke o proizvodnom postrojenju koje koristi OIE: (vrsta postrojenja: npr. kogeneracijsko postrojenje, fotonaponska elektrana sa ili bez sustava pohrane energije, solarni kolektori, ostale vrste postrojenja (navesti koje)…; podatke o instaliranoj snazi postrojenja itd.) i kratki opis tehnologije i tehnološkog procesa proizvodnje električne i/ili toplinske energije, * podatke o priključenju postrojenja na elektroenergetsku i/ili toplinsku mrežu (priključuje li se ili ne priključuje, način priključenja…), * podatke o vrsti OIE koje postrojenje koristi (biomasa, sunce - navesti vrste i količine biomase), * podatke u koju svrhu se električna i/ili toplinska energija proizvedena u postrojenju koje koristi OIE planira koristiti za podmirenje vlastitih potreba za električnom i/ili toplinskom energijom, * ostale podatke i priloge koji se odnose na proizvodno postrojenje koje koristi OIE za proizvodnju električne i/ili toplinske energije   **NAPOMENA: *Energija proizvedena u postrojenju koje koristi OIE mora biti planirana u visini vlastite potrošnje korisnika.*** |
| **14.** | **Elektroenergetska suglasnost (EES) ili Elaborat optimalnog tehničkog rješenja priključenja (EOTRP) ili Obavijest o mogućnosti priključenja izdana, potpisana i ovjerena od strane HEP Operator distribucijskog sustava d.o.o. (HEP ODS d.o.o.)**  *Pojašnjenje: Dokument je potrebno dostaviti u slučaju ulaganja u građenje (izgradnja novog/rekonstrukcija postojećeg) i/ili opremanje: proizvodnog postrojenja za proizvodnju električne ili električne i toplinske energije iz obnovljivih izvora (biomasa, sunce) s pripadajućom opremom i infrastrukturom i/ili objekata za prijem, obradu i skladištenje sirovina za proizvodnju energije iz obnovljivih izvora (biomasa) s pripadajućom opremom i infrastrukturom i/ili objekata za obradu, preradu i skladištenje izlaznih supstrata za organsku gnojidbu s pripadajućom opremom i infrastrukturom, kada se postrojenje za proizvodnju električne ILI postrojenje za proizvodnju električne i toplinske energije iz obnovljivih izvora (biomasa, sunce) priključuje na elektroenergetsku mrežu.*  *Dokument mora glasiti na korisnika, prijavljeno ulaganje i lokaciju ulaganja.*  *Dokumenti nisu primjenjivi za postrojenja koja proizvode isključivo toplinsku energiju, kao niti za postrojenja koja proizvode električnu ili električnu i toplinsku energiju, a ne priključuju se na elektroenergetsku mrežu te takva postrojenja od strane HEP ODS-a d.o.o. nisu u obvezi ishoditi navedeni dokument.*  *U slučaju da korisnik za predmetno ulaganje prilikom podnošenja Zahtjeva za potporu nije ishodio dokument od strane HEP ODS d.o.o., obvezan je dostaviti zahtjev upućen HEP ODS d.o.o. za izdavanje predmetnog dokumenta, dok je najkasnije tijekom postupka dodjele sredstava u Agenciji za plaćanja obvezan dostaviti dokument na način propisan ovom točkom. U protivnome, projekt neće biti prihvatljiv za sufinanciranje.* |
| **15.** | **Potvrda HEP ODS-a d.o.o ili Energetska kartica kojom se dokazuje najveća godišnja potrošnja električne energije (u kWh) korisnika za razdoblje od zadnjih pet (5) godina s podacima po svakoj godini, na obračunskom mjernom mjestu (OMM) iza kojeg se gradi postrojenje za proizvodnju energije iz obnovljivih izvora (biomasa, sunce), izdana, potpisana i ovjerena od strane HEP ODS-a d.o.o.**  ***Pojašnjenje:*** *Dokument je potrebno dostaviti u slučaju ulaganja u* ***građenje*** *(izgradnja novog/rekonstrukcija postojećeg)* ***i/ili opremanje:*** *proizvodnog postrojenja za proizvodnju energije (električne ILI električne i toplinske) iz obnovljivih izvora (biomasa, sunce) s pripadajućom opremom i infrastrukturom* ***i/ili*** *objekata za prijem, obradu i skladištenje sirovina za proizvodnju energije iz obnovljivih izvora (biomasa) s pripadajućom opremom i infrastrukturom* ***i/ili*** *objekata za obradu, preradu i skladištenje izlaznih supstrata za organsku gnojidbu s pripadajućom opremom i infrastrukturom.*  *Dokument je potreban radi utvrđivanja* ***najveće godišnje potrošnje električne energije*** *(u kWh) u zadnjih pet (5) godina s podacima po svakoj godini, na obračunskom mjernom mjestu (OMM) iza kojeg se gradi postrojenje za proizvodnju energije iz obnovljivih izvora.*  *Dokument je obvezan u slučaju kada se postrojenje za proizvodnju električne ili postrojenje za proizvodnju električne i toplinske energije iz obnovljivih izvora (biomasa, sunce) priključuje na elektroenergetsku mrežu.*  *Dokument nije primjenjiv u slučaju ulaganja u postrojenja koja proizvode isključivo toplinsku energiju, kao niti za postrojenja koja proizvode električnu ili električnu i toplinsku energiju, a ne priključuju se na elektroenergetsku mrežu.*  *Dokument mora glasiti na korisnika, prijavljeno ulaganje i lokaciju ulaganja.* |
|  | **OSTALO** |
| **16.** | **Fotodokumentacija lokacije ulaganja**    *Pojašnjenje:*  *Iz fotodokumentacije mora biti vidljiva lokacija ulaganja i općenito stanje lokacije ulaganja prije podnošenja zahtjeva za potporu. Broj fotografija nije definiran. Potrebno je dostaviti onoliko fotografija koliko je dovoljno za prikazivanje općeg stanja lokacije ulaganja prije podnošenja zahtjeva za potporu.*  *Fotodokumentacija se NE dostavlja u slučaju ulaganja u pokretnu imovinu (alati, oprema, strojevi, i dr.).* |
| **17.** | **Obrazac 1a. – Operativna dobit, u xlsx. formatu**  *Pojašnjenje:*  *Preuzmite predložak Obrasca-1a Operativna dobit te ga popunite u skladu s pojašnjenjima i uputama koji su njegov sastavni dio.*  *Obrazac se popunjava kada se najmanje jedna projektna aktivnost sastoji od ulaganja (u skladu s točkom 1.1. LAG Natječaja)* ***i projekt ostvaruje prihode****.* |