|  |
| --- |
| **Prilog 4.** |

**KRITERIJI ODABIRA ZA INTERVENCIJU 3.1.1. POTPORA RURALNOJ INFRASTRUKTURI I LOKALNIM USLUGAMA**

|  |  |  |
| --- | --- | --- |
| KRITERIJI ODABIRA | | BODOVI |
| 1. | **Doprinos okolišnim ciljevima i ublažavanje klimatskih promjena** | **Najviše 25** |
| 1.1. | Aktivnosti uključuju ulaganja u obnovljive izvore energije i energetsku učinkovitost | 25 |
| 1.2. | Aktivnosti uključuju ulaganja u obnovljive izvore energije | 15 |
| 1.3. | Aktivnosti uključuju ulaganja u energetsku učinkovitost | 10 |
| 2. | **Vrsta ulaganja** | **Najviše 25** |
| 2.1. | Ulaganje se odnosi na rekonstrukciju, uređenje ili održavanje postojeće građevine (s ili bez opremanja) | 25 |
| 2.2. | Ulaganje se odnosi samo na opremanje ili nabavu opreme | 15 |
| 2.3. | Ulaganje se odnosi na izgradnju nove građevine (s ili bez opremanja) | 10 |
| 3. | **Uvođenje digitalizacije provedbom projekta** | **Najviše 20** |
| 3.1. | Projekt uključuje ulaganja kojima se uvode digitalne tehnologije | 20 |
| MAKSIMALNI BROJ BODOVA | | **70** |
| PRAG PROLAZNOSTI | | **10** |

***Kriterij odabira broj 1.***

Bodovi se dodjeljuju ako su unutar projekta planirane aktivnosti ulaganja u obnovljive izvore energije i/ili energetsku učinkovitost.

Pod ulaganjem u obnovljive izvore energije smatraju se sve aktivnosti čiji je cilj očuvanje okoliša i ublažavanje klimatskih promjena, a koje se odnose na ulaganje u solarnu energiju, vjetroelektrane, dizalice topline i sl. Predmetna ulaganja mogu biti vezana za građevinu, ali mogu se odnositi i na opremu na otvorenom, kao što je solarna klupa, rasvjeta i slično.

Pod ulaganjem u energetsku učinkovitost smatraju se sve aktivnosti čiji je cilj smanjiti potrošnju energije (toplinska izolacija vanjske ovojnice i/ili krovišta, zamjena dotrajale stolarije i sl.).

Kako bi se bodovi mogli dodijeliti, iz dostavljene dokumentacije korisnika (prijavni obrazac, plan projektnih aktivnosti, glavni projekt, troškovnik, izjava projektanta i sl.) mora biti vidljivo da projekt uključuje ulaganje u obnovljive izvore energije i/ili energetsku učinkovitost.

***Kriterij odabira broj 2.***

Bodovi se dodjeljuju ovisno na koju vrstu ulaganja se odnosi zahtjev za potporu.

Kako bi se bodovi mogli dodijeliti, iz dostavljene dokumentacije korisnika (prijavni obrazac, plan projektnih aktivnosti, glavni projekt, troškovnik, izjava projektanta i sl.) mora biti vidljivo koja vrsta ulaganja je predmet zahtjeva za potporu.

***Kriterij odabira broj 3.***

Bodovi se dodjeljuje ako projekt uključuje ulaganja u digitalne tehnologije kao npr. pametne sustave za upravljanje javnom rasvjetom, digitalne platforme za komunikaciju, digitalne aplikacije za promidžbu, senzorske sustave za smanjenje potrošnje vode, pametne sustave grijanja ili hlađenja, digitalna rješenja u prometu i sl.

Kako bi se bodovi mogli dodijeliti, iz dostavljene dokumentacije korisnika (prijavni obrazac, plan projektnih aktivnosti, glavni projekt, troškovnik, izjava projektanta i sl.) mora biti vidljivo da projekt uključuje ulaganje u digitalne tehnologije.

**Napomena:**

Korisniku se ne može dodijeliti veći broj bodova u odnosu od onog što je zatraženo u prijavnom obrascu.

Projekt mora ostvariti minimalni broj bodova kako bi prošao prag prolaznosti.